Physical Graffiti

Physical Graffiti er det sjette albumet til hardrock bandet Led Zeppelin. Det er et dobbeltalbum, og ble gitt ut 24. februar 1975. 

Det var det første albumet de ga ut under sitt eget selskap Swan Song Records. Dette var det første og eneste doble studioalbumet som Led Zeppelin ga ut. Albumet er en blanding av nye sanger og sanger som av forskjellige årsaker ikke hadde fått plass på bandets tre foregående album. Innspillingene ble foretatt mellom juli 1970 og desember 1974.

Albumet ble en stor suksess og kom på toppen av flere store hitlister verden over, som for eksempel Billboard Pop Albums (Billboard 200). Albumet har solgt over 8 000 000 eksemplarer i USA, noe som tilsvarer 16 x platina.

Albumet nådde en fjerdeplass på VG-lista. Den største hiten fra albumet er «Kashmir». Et annet spor på albumet er «Houses of the Holy» som også var tittelen på deres foregående album fra 1973.

Plateomslaget var ikke til å åpne som en bok slik det var vanlig på den tiden, isteden var det mer som en konvolutt som man kunne legge inneromslagene med LPene i. Bilde på plateomslaget var av to bygning i New York, bildet var manipulert slik at det ble mer symmetrisk enn i virkeligheten. På original-omslagene var noen av vinduene på omslaget utskåret slik at man kunne se bilder på inneromslagene i vinduene. På denne måten fikk man forskjellige bilder i vinduene ut fra hvilken av inneromslagene man la først og hvilke side som vendte mot utskjæringene, et av inneromslagene ga en bokstav i hvert av de utskårede vinduene, som stavet Physical Graffiti.

I 1976 ble albumet nominert til en Grammy Award i kategorien Best Recording Package (beste plateomslag).

Sporliste 
Side 1
«Custard Pie», (Jimmy Page, Robert Plant) – 4:13
Innspilt januar–februar 1974
«The Rover», (Page, Plant) – 5:37
Innspilt mai 1972
«In My Time of Dying», (Page, Plant, John Paul Jones, John Bonham) – 11:05
Innspilt januar–februar 1974

Side 2
«Houses of the Holy», (Page, Plant) – 4:02
Innspilt mai 1972
«Trampled Under Foot», (Page, Plant, Jones) – 5:37
Innspilt januar–februar 1974
«Kashmir», (Page, Plant, Bonham) – 8:32
Innspilt januar–februar 1974

Side 3
«In the Light», (Page, Plant, Jones) – 8:46
Innspilt januar–februar 1974
«Bron-Yr-Aur», (Page) – 2:06
Innspilt juli 1970
«Down by the Seaside», (Page, Plant) – 5:13
Innspilt februar 1971
«Ten Years Gone», (Page, Plant) – 6:32
Innspilt januar–februar 1974

Side 4
«Night Flight», (Page, Plant, Jones) – 3:36
Innspilt desember 1970–januar 1971
«The Wanton Song», (Page, Plant) – 4:07
Innspilt januar–februar 1974
«Boogie with Stu», (Bonham, Jones, Page, Plant, Ian Stewart, Mrs. Valens (Ritchie Valens' mor)) – 3:53
Innspilt desember 1970–januar 1971
«Black Country Woman», (Page, Plant) – 4:24
Innspilt mai 1972
«Sick Again», (Page, Plant) – 4:42
Innspilt januar–februar 1974

Lengde 82:15

Personell
Robert Plant – vokal, akustisk gitar på «Boogie with Stu»
Jimmy Page – akustisk gitar, elektrisk gitar, mandolin, produsent
John Paul Jones – bass, keyboard, orgel, piano, Mellotron, gitar, synthesizer, mandolin
John Bonham – trommer, perkusjon
Ian Stewart – piano på «Boogie with Stu»

Utmerkelser 

 47 - Mojo - The 100 Greatest Albums Ever Made - 1996
 141 - Roling Stone - The 500 Greatest Albums of All Time - 2004
 144 - Roling Stone - The 500 Greatest Albums of All Time - 2020
 95 - Pitchfork - Top 100 Albums of the 1970s - 2004
 20 - AllMusic - Top Digital Albums - 2012
 3 - AllMusic - Top Pop Catalog - 2012
 43 - AllMusic - Billboard 200 - 2012
 5 - Classic Rock - 100 Greatest Rock Album Ever - 2001
 7 - Classic Rock - 100 Greatest Rock Album Ever - 2006
 41 - Q - 100 Greatest Albums Ever - 2003
 57 - Q - 100 Greatest Albums Ever - 2006
 93 - Rock and Roll Hall of Fame - 2007
 9 - Guitar World - Reader's Poll: 100 Greatest Guitar Albums - 2006

Den omtales også i boken 1001 album du må høre før du dør.

Litteratur

Referanser

Eksterne lenker   
 

Led Zeppelin-album
Musikkalbum fra 1975